    Nígbà tí obìnrin yìí padà tán, gbogbo wa tọ ọba lọ sí ibi tí ó dún sí, a sì bẹ̀rẹ̀ sí í bá a gbọn ìpàǹtí orí rẹ̀, àwọn ìpàǹtí tí ó dì mọ́ ọ lórí gbogbo ní ibi tí obìnrin náà ti ń gbé e yílẹ̀. Ọba pàápàá fi ọwọ́ gbọn erùpẹ̀ tí ó lè mọ́ ọ lára àti ní ìdí tí o mú kí ìdí rẹ di pupa. Ibi ti a ti n ṣe eléyìí ti à ń kí ọba ni ọ̀kan nínú àwọn ìjòyè rẹ̀ ti dáhùn tí ó ni, ‘Kábíyèsí, kò nà yín tó ti ijọ́sí lónìí.’Ọba náà sì fèsì ó ni, Bẹ́ẹ̀ ni, mo ṣẹ̀ṣẹ̀ ń mọ ọwọ́ obìnrin náà ni, nítorí mo gbé e lẹ́ẹ̀kan bí ẹni kí n là á mọ́lẹ̀ àfi ìpàǹtí tí ó kọ́ mi lẹ́sẹ̀ ló jẹ́ kí o bọ́ lọ́eọ́ mi’Ẹnìkan tún bèèrè ó ni, ‘ṣé kò ta yín ní ìpá lónìí?’Òun náà sì tún dáhùn ó ni, ‘Ó ta mi ní ìpá díẹ̀, ṣùgbọ́n ẹsẹ̀ rẹ̀ kò bá mi ni ibi burúku.’ Ọ̀kan tún ṣe ìbéèrè ó ni, ‘Adé yín dà?’ Ọba tún dáhùn o ni, ‘Ibi tí o ti ń nà mì ni adé mi ti ṣí bọ́ sínú odó, n kò tilẹ̀ mọ ibi tí ó wà báyìí.’ Lẹ́yìn èyí ni Kùmọ́dìran ṣe ìbèérè tí ó ni, ‘Báwo ni ìjà náà tilẹ̀ ṣe bẹ̀rẹ̀? Òun náà sì wá sọ ó ní, ‘Bí mo ti n gún iyán ni obìnrin náà bẹ̀rẹ̀ sí bú mi tí o wí pé ọwọ́ mi kò ran odó iyàn, èmi ń gún iyán tíẹ́típẹ́, àti pé ẹnu ni èmi lè máa fọ́n kiri, kò sí nǹkan kan tí mo lè ṣe ni mo bá ni kí ó yé bú mi, n kò wí jù bẹ́ẹ̀ lọ, àfi “gbàì” tí mo ggbọ́ létí mi tí ó gbá mi létí, ni mo bá bẹ̀rẹ̀ ǹjẹ́ ki n kó o lẹ́sẹ̀ kì n nà án mọlẹ̀ ní ògèdèǹgbé, bí mo ti bẹ̀rẹ̀ báyìí’, ṣe ló gbe mi ní ìpá tí mo fi orí na ọlọ ata. Ọ̀rọ̀ kékeré lẹ pè é, díẹ̀ ló kù kí obìnrin náà fọ́ mi lórí, ṣe lorí ń ta mí fòò bí mo ti ń sọ̀rọ̀ yìí, ṣùgbọ́n kò yà mí lẹ́nu, bẹ́ẹ̀ ni ìyá rẹ̀ ń fọ̀ bàbá rẹ̀ lórí tí wọ́n fi sí ẹ̀wọ̀n, ìdílé fọ́rífọ́rí ni ìdílé wọn.’ Èmi náà wá dáhùn mo ní, ‘Ìgbà tí ẹ mọ̀ pé ìdílé burúkú bẹ́ẹ̀ ni ìdílé wọn ki ní ṣe tí ẹ fi fẹ́ ẹ? Ó fèsì ó ni, ‘O kò rí i pé ó lẹ́wà ni? Jẹ́ ki n sọ fún ọ, òun pàápàá ti wọ ẹ̀wọ̀n lẹ́ẹ̀méta, ọ́jọ̀ kẹta tí ó jáde lẹ́wọ̀n ẹ̀ẹ̀kẹta ni mo fẹ́ ẹ, ó wù mi gan-an ni.’ Ibi tí a ti ń sọ èyí ni ẹnìkan ti ti òde wọlé tí ó ní òun ń bá ọba kẹ́dùn ó ni, ‘Kábíyèsí ẹ kò lọ túbọ̀ múra? Ẹ kò lọ múra? – Kí obìnrin má a na olúwarẹ̀ lójóojúmọ́ báyìí! Ojú máa ń ti awao. Ìgbà tí ọba gbọ́ bẹ́ẹ̀ ó dáhùn pẹ̀lú ìbínú ó ni, ‘Bí ojú ba lè tìyìn kó máa tìyìn , bí ẹ kò bá ni bí ó ti ga sókè fíofío ni.’ Ìgbà ti Fìlásayépọ̀ sì wí báyìí pé, Ìgbà tí ẹ mọ̀ pé ipá yín kò níí ka, ki ni ẹ fẹ́ ẹ sí? ọba tún bínú, ó ní, ‘mo ti sọ fún alákọrí yín lẹ́ẹ̀kan pé ó wù mi ni.’ Lẹ́yìn èyí Ayédèrú-ẹ̀dá sọ̀rọ̀ o ní, ‘Mo mọ̀ dájú ṣá pé bí obìnrin náà bá tún dé ẹ ó ba a fi ìjà pa ẹẹ́ta.’ Òmùgọ́diméjì náà wa rọra rẹ́rìn-ín díẹ̀ báyìí ó ní, ‘Dájúdájú, bí o bá tún lè yọ sí mi n ó lù ú, n ó fẹ́rẹ̀ pa á nítorí, mo ti mọ ọwọ́ rẹ̀ nísisì yyìí, n kò jẹ́ bẹ́ẹ̀ rárá, n kò jẹ́ bẹ́ẹ̀ rárá, bí ẹ ti ń wò mi yìí o, ẹ máṣe fi ojú di mi o, tàbí ẹ rò pé ọkọ yẹpẹrẹ kan lásán ni mi ni? – ó mà tì o, kìí ṣe bẹ́l rárá, tàbí ẹ kò ní i bí mo ti pọn ìkólóbo dan? Abbl...
    Nigba ti obinrin yii pada tan, gbogbo wa to oba lo si ibi ti o dun si, a si bere si i ba a gbon ipanti ori re, awon ipanti ti o di mo o lori gbogbo ni ibi ti obinrin naa ti n gbe e yile. Oba paapaa fi owo gbon erupe ti o le mo o lara ati ni idi ti o mu ki idi re di pupa. Ibi ti a ti n se eleyii ti a n ki oba ni okan ninu awon ijoye re ti dahun ti o ni, ‘Kabiyesi, ko na yin to ti ijosi lonii.’Oba naa si fesi o ni, Bee ni, mo sese n mo owo obinrin naa ni, nitori mo gbe e leekan bi eni ki n la a mole afi ipanti ti o ko mi lese lo je ki o bo loeo mi’Enikan tun beere o ni, ‘se ko ta yin ni ipa lonii?’Oun naa si tun dahun o ni, ‘O ta mi ni ipa die, sugbon ese re ko ba mi ni ibi buruku.’ Okan tun se ibeere o ni, ‘Ade yin da?’ Oba tun dahun o ni, ‘Ibi ti o ti n na mi ni ade mi ti si bo sinu odo, n ko tile mo ibi ti o wa bayii.’ Leyin eyi ni Kumodiran se ibeere ti o ni, ‘Bawo ni ija naa tile se bere? Oun naa si wa so o ni, ‘Bi mo ti n gun iyan ni obinrin naa bere si bu mi ti o wi pe owo mi ko ran odo iyan, emi n gun iyan tietipe, ati pe enu ni emi le maa fon kiri, ko si nnkan kan ti mo le se ni mo ba ni ki o ye bu mi, n ko wi ju bee lo, afi “gbai” ti mo ggbo leti mi ti o gba mi leti, ni mo ba bere nje ki n ko o lese ki n na an mole ni ogedengbe, bi mo ti bere bayii’, se lo gbe mi ni ipa ti mo fi ori na olo ata. Oro kekere le pe e, die lo ku ki obinrin naa fo mi lori, se lori n ta mi foo bi mo ti n soro yii, sugbon ko ya mi lenu, bee ni iya re n fo baba re lori ti won fi si ewon, idile forifori ni idile won.’ Emi naa wa dahun mo ni, ‘Igba ti e mo pe idile buruku bee ni idile won ki ni se ti e fi fe e? O fesi o ni, ‘O ko ri i pe o lewa ni? Je ki n so fun o, oun paapaa ti wo ewon leemeta, ojo keta ti o jade lewon eeketa ni mo fe e, o wu mi gan-an ni.’ Ibi ti a ti n so eyi ni enikan ti ti ode wole ti o ni oun n ba oba kedun o ni, ‘Kabiyesi e ko lo tubo mura? E ko lo mura? – Ki obinrin ma a na oluware lojoojumo bayii! Oju maa n ti awao. Igba ti oba gbo bee o dahun pelu ibinu o ni, ‘Bi oju ba le tiyin ko maa tiyin , bi e ko ba ni bi o ti ga soke fiofio ni.’ Igba ti Filasayepo si wi bayii pe, Igba ti e mo pe ipa yin ko nii ka, ki ni e fe e si? oba tun binu, o ni, ‘mo ti so fun alakori yin leekan pe o wu mi ni.’ Leyin eyi Ayederu-eda soro o ni, ‘Mo mo daju sa pe bi obinrin naa ba tun de e o ba a fi ija pa eeta.’ Omugodimeji naa wa rora rerin-in die bayii o ni, ‘Dajudaju, bi o ba tun le yo si mi n o lu u, n o fere pa a nitori, mo ti mo owo re nisisi yyii, n ko je bee rara, n ko je bee rara, bi e ti n wo mi yii o, e mase fi oju di mi o, tabi e ro pe oko yepere kan lasan ni mi ni? – o ma ti o, kii se bel rara, tabi e ko ni i bi mo ti pon ikolobo dan? Abbl...